GUÈRRA-E-PATZ-IV-WEB	Poirie semblar que non a cap de valor compréner era significacion des eveniments istorics d‟ua o de ua auta manèra; mès, entre es qu‟afirmen qu‟es pòbles d‟Occident auancen entà Orient pr‟amor qu‟atau ac volec Napoleon e es que sostien que semblable eveniment se passèc pr‟amor qu‟atau li calie èster, i a era madeisha diferéncia qu‟entre es qu‟afirmauen qu‟era Tèrra s‟està quieta e toti es planetes viren ar entorn d‟era e es que didien que non saben en qué se sostie era Tèrra mès saben qu‟existissen leis que regissen es sòns movements e es des auti astres.